ไทย-มาเลเซีย พร้อมสานต่อความสัมพันธ์ 2 ประเทศ ส่งเสริมความมั่นคงในพื้นที่ชายแดนใต้
พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี หารือข้อราชการกับดาโต๊ะ ซรี ฮิชามมุดดิน บิน ตุน ฮุสเซน รัฐมนตรีว่าการกระทรวงกลาโหมมาเลเซีย ที้ทำเนียบรัฐบาล โดยทั้งสองฝ่ายยืนยันความร่วมมือและความสัมพันธ์อันดีที่มีมาอย่างยาวนานกว่า 70 ปี ที่สำคัญคือ การจัดทำความตกลงว่าด้วยความร่วมมือชายแดน เพื่อส่งเสริมความมั่นคงในพื้นที่ชายแดน ผ่านกรอบการประชุมทุกระดับในพื้นที่ชายแดนภาคใต้และมีความยินดีที่จะร่วมกันกำหนดจัดให้มีการประชุมคณะผู้เชี่ยวชาญด้านเทคนิค (Expert Working Group: EWG) ครั้งที่ 2 ในห้วงธันวาคม 2565 เพื่อกำหนดท่าทีและความชัดเจนในโครงการก่อสร้างถนนเชื่อมต่อด่านศุลกากรแห่งใหม่ กับด่านบูกิตกายูฮิตัม เพื่อให้สามารถเปิดใช้แดนแห่งใหม่ได้ต่อไปพลเอก ประวิตร กล่าวขอบคุณมาเลเซีย ที่มีบทบาทสำคัญในการอำนวยความสะดวกต่อกระบวนการพูดคุยเพื่อสันติสุขจังหวัดชายแดนใต้ ซึ่งฝ่ายไทยยืนยันในการแก้ไขสถานการณ์ด้วยสันติวิธีและสำหรับการจัดงาน Defense &amp; Security 2022 ในครั้งนี้ เป็นโอกาสอันดีที่ไทยและมิตรประเทศต่างๆ จะได้มีการขยายความร่วมมือระหว่างกันและเป็นการนำเสนอศักยภาพของยุทโธปกรณ์และขีดความสามารถด้านอุตสาหกรรมป้องกันประเทศให้เป็นที่รู้จักอย่างกว้างขวางยิ่งขึ้น ซึ่งหวังว่ามาเลเซียจะช่วยส่งเสริมให้มีการขยายความร่วมมือในด้านอุตสาหกรรมป้องกันประเทศระหว่างกันต่อไปด้านรัฐมนตรีว่าการกระทรวงกลาโหมมาเลเซีย กล่าวขอบคุณ พลเอก ประวิตร ที่ให้การต้อนรับและยืนยันความสัมพันธ์อันดี ไทย-มาเลเซีย และยินดีในความสำเร็จของไทยในการจัดงาน Defense &amp; Security 2022 และพร้อมที่จะให้การสนับสนุนความร่วมมือกับไทยในทุกด้าน